Neuvoston ja neuvostossa kokoontuneiden jäsenvaltioiden hallitusten edustajien päätöslauselma, annettu 21 päivänä kesäkuuta 1999, Euroopan hiili- ja teräsyhteisön perustamissopimuksen voimassolon päättymisestä



Virallinen lehti nro C 190 , 07/07/1999 s. 0001 - 0002



NEUVOSTON JA NEUVOSTOSSA KOKOONTUNEIDEN JÄSENVALTIOIDEN HALLITUSTEN EDUSTAJIEN PÄÄTÖSLAUSELMA, annettu 21 päivänä kesäkuuta 1999, Euroopan hiili- ja teräsyhteisön perustamissopimuksen voimassolon päättymisestä (1999/C 190/01) EUROOPAN UNIONIN NEUVOSTO JA NEUVOSTOSSA KOKOONTUNEET EUROOPAN YHTEISÖJEN JÄSENVALTIOIDEN HALLITUSTEN EDUSTAJAT, jotka PALAUTTAVAT MIELEEN - Eurooppa-neuvoston kasvua ja työllisyyttä koskevan päätöslauselman, joka annettiin Amsterdamissa 16 ja 17 päivänä kesäkuuta 1997 ja jonka mukaisesti komissiota kehotetaan tekemään asianmukaisia ehdotuksia sen varmistamiseksi, että Euroopan hiili- ja teräsyhteisön, jäljempänä "EHTY" perustamissopimuksen voimassaolon päätyttyä vuonna 2002 jäljellä olevista varoista saatavat tulot käytetään tutkimusrahastoon hiili- ja terästeollisuuteen liittyviä aloja varten, jäljempänä "rahasto", - 10 päivänä lokakuuta 1997 annetun komission tiedonannon "EHTY:n perustamissopimuksen voimassaolon päättyminen - Rahoitustoiminta", - Euroopan hiili- ja teräsyhteisön perustamissopimuksen voimassaolon päättymisestä 20 päivänä heinäkuuta 1998 annetun neuvoston ja neuvostossa kokoontuneiden jäsenvaltioiden hallitusten edustajien päätöslauselman(1), ja erityisesti sen 3 kohdan d alakohdan ja 4 kohdan c alakohdan, ja - komission 17 päivänä marraskuuta 1998 antaman lausunnon mainitun päätöslauselman 2 kohdan c alakohdassa, 5 kohdassa ja 6 kohdassa tarkoitetusta tutkimuksesta, 1. KATSOVAT, ETTÄ EHTY:n verojen ja velkojen omistussuhteiden osalta: a) kyseisten varojen ja velkojen olisi palauduttava jäljelle jääville yhteisöille, b) olisi laadittava "purettavan EHTY:n tilinpäätös liitteeksi yhteisöjen yleisiin varoihin ja velkoihin konsolidoimalla näin yhteisöjen varoihin ja velkoihin sisältyvä tilinpäätöksen määrä, jotta varmistetaan kyseisten varojen ja velkojen pysyminen erillään muista yhteisön varoista ja tuloslaskelmaa käsitellään samalla tavalla," c) kun EHTY on purettu, rahaston tulot muodostavia varoja kutsutaan "hiili- ja terästutkimusvaroiksi", d) komissiolle rahastoon tai varojen hoidosta aiheutuvista kustannuksista vastaa komissio, ja ne katetaan Euroopan yhteisöjen yleisestä talousarviosta, e) kaikki varoihin tai rahastoon tulevat rahoitusosuudet kartuttavat niitä. 2. KATSOVAT LISÄKSI, ETTÄ a) kysymys tulevien jäsenvaltioiden maksuosuuksista varoihin tai rahastoon olisi käsiteltävä liittymisneuvotteluissa ottaen huomioon aiemmin vastaavissa tapauksissa tehdyt päätökset, b) tutkimusmäärärahojen jakautuminen hiilialan ja teräsalan sekä niihin liittyvien alojen kesken olisi vahvistettava EHTY:n perustamissopimuksen voimassaolon päättyessä komission 17 päivänä marraskuuta 1998 antaman lausunnon perusteella tehtävässä neuvoston ja neuvostossa kokoontuneiden jäsenvaltioiden hallitusten edustajien päätöksessä. 3. PYYTÄVÄT KOMISSIOTA tekemään hyvissä ajoin päätösehdotuksen, joka käsittää tarpeelliset toimenpiteet tässä päätöslauselmassa tarkoitettujen asioiden täytäntöönpanemiseksi. (1) EYVL C 247, 7.8.1998, s. 5.